วันนี้ขอแนะนำ Moo Moo House ร้านขายไอศครีมซอฟเซริฟ ตอนแรกก็งงว่าไอศครีมซอฟเซริฟคืออะไร พอไปค้นถึงได้รู้ว่า
"ไอศครีมซอฟเซริฟ" คือไอศกรีมสดที่ผลิตออกมาจากเครื่องแล้วเซริฟให้กับลูกค้าทันที ต่างจากไอศกรีมตักทั่วไป ซึ่งผลิตมาไว้ก่อนหน้าแล้วเอาไปแช่แข็ง เมื่อลูกค้ามาสั่งจึงตักเซริฟลูกค้า ตัวอย่างร้านที่ขายไอศกรีมซอฟเซริฟ : McDonald, Dairy Queen, และ KFC 

แต่ไอศครีมซอฟเซริฟร้านนี้แตกต่างจากที่เคยกิน เนื้อไอศครีมนุ่ม หวาน มัน หอมนมสด อร่อยมากถึงมากที่สุด นอกจากรสนมแลัวยังมีรสกล้วยด้วย บางวันก็มีรสชาเขียว สลับกันไป ไอศครีมที่นี่ทำทุกวัน เป็นไอศครีมสด ฉะนั้นไม่แปลกใจว่าทำไมถึงอร่อยกว่าไอศครีมทั่วไป ส่วนราคาถูกมากถ้วยละ 25 บาท 

ชานมไข่มุกสูตรไต้หวันก็เด็ดมาก รสเข้มข้นหอมกลิ่นชา สาคูเหนียวเคี้ยวมันดี 

นอกจากของหวานแล้วยังมีอาหารจานเดียวด้วย ที่ชอบมากคือ ข้าวเหนียวหมูทอด(45 บาท) หมูหมักด้วยพริกไทยดำ เนื้อหมูนุ่มมาก ส่วนที่ชอบมากที่สุดคือ ไส้กรอกหมูแฟรงค์เฟริต (60 บาท) เป็นไส้กรอกนำเข้าจากญี่ปุ่นแล้วนำมาต้ม กินแล้วเจอแต่เนื้อหมู ส่วนเปลือกทำมาจากไส้แกะ เคี้ยวกรุบกรอบดี ของกินเล่นก็มีหอมใหญ่ทอด นักเก็ตไก่ทอด กุ้งป๊อป

ร้านนี้ถึงแม้จะไกลจากบ้าน แต่ถ้าไปเมกกะบางนาอีกเมื่อไหร่ จะต้องแวะไปกินอีกแน่นอนค่ะ

หมายเหตุ: ด้วยความไม่เคยชินกับแถวบางนา จึงต้องบันทึกพิกัดไว้กันหลง พิกัดร้านนี้ 
Latitude: 13º 38' 34" N
Longitude: 100º 42' 05" E
หรือ 13.6426786629,100.7012843245

